kardosdrur/scandi-wiki huggingface dataset:
Salavat

Salavat (, ) er en by i Republikken Basjkortostan i Volgas føderale distrikt i Den Russiske Føderation. Salavat ligger 156 km syd for Ufa og 1460 km øst for Moskva. Byen har  indbyggere.

Salavat er den eneste by i Rusland, hvor raketbrændstoffet 1,1-Dimetylhydrazin produceres.

Referencer

Eksterne henvisninger 

Byer i republikken Basjkortostan
Etableret i 1948
Kvalifikation til VM i fodbold 2018, UEFA anden runde

Anden runde af kvalifikationen under UEFA til verdensmesterskabet i fodbold 2018 fandt sted i november 2017. I denne runde deltog de otte bedst placerede toere fra de ni indledende runder, og der blev spillet om de sidste fire UEFA-pladser til slutrunden. De fire slutrundedeltagere blev fundet efter playoff, det vil sige hvor holdene blev sammensat to og to, hvorpå der blev spillet to kampe på henholdsvis det ene og det andet lands hjemmebane. 

Vinderne af de fire playoff-kampe og dermed kvalificeret til slutrunden blev , ,  og .

Deltagerne i anden runde 
Med ni grupper i kvalifikationens første runde ville én af gruppernes toere ikke gå videre til anden runde. I opgørelsen af den indbyrdes placering af toerne talte kun resultaterne af kampene mod vinderne samt holdene, der blev nummer tre, fire og fem i grupperne, idet ikke alle grupper havde deltagelse af flere end fem hold. 

De otte bedste toere afgøres efter disse parametre og i denne rækkefølge:
 Højeste antal af points
 Målforskel
 Højeste antal mål scoret

Seedning og lodtrækning 
Lodtrækningen til anden runde (play-offs) blev afholdt 17. oktober 2017 i FIFAs hovedkvarter i Zürich, Schweiz, efter at første runde (gruppespillet) var afsluttet. 

De otte hold blev seedet på grundlag af FIFA's verdensrangliste publiceret den 16. oktober 2017, med top-fire holdene i Lag 1 og de resterende fire hold i Lag 2. Hold fra Lag 1 skulle spille mod hold fra Lag 2 i en hjemme- og en udekamp i den rækkefølge, som blev bestemt af lodtrækningen.

De første kampe blev spillet 9.-11. november og returkampene 12.-14. november 2017.

Følgende hold vil deltog i anden runde. Holdene er fordelt i de to lag efter placeringen på verdensrangslisten (i parentes):

Kampe
Vinderne af de fire dobbeltkampe kvalificerede sig til VM.

Tidtspunkter er angivet i CET (UTC+1), som de angives af UEFA (lokale tider kan ses i parenteser).

 vandt sammenlagt 1–0 og kvalificerede sig til VM-slutrunden.

 vandt sammenlagt 4–1 og kvalificerede sig til VM-slutrunden.

 vandt sammenlagt 5–1 og kvalificerede sig til VM-slutrunden.

 vandt sammenlagt 1–0 og kvalificerede sig til VM-slutrunden.

Referencer 

Fodbold i 2017
UEFA anden runde
Jan O. Frøshaug

Jan O. Frøshaug (født 6. august 1943) i Norge, er en dansk erhvervsmand, søn af direktør Bjørn H. Frøshaug og Ruth Frøshaug, gift med adm. dir. Dorthe Arnoldi. Han blev uddannet som officer i Norge og studerede økonomi i Tyskland inden han flyttede til Danmark, hvor han tog HA og Cand.merc. på Handelshøjskolen i København og en Master of business administration fra INSEAD i 1972. Frøshaug har været direktør, formand eller siddet i bestyrelsen for i en række markante danske og udenlandske virksomheder.

Frøshaugs første ansættelse var hos Norsk Hydro, hans første job som koncerndirektør var hos GN Store Nord, hvor han blev ansat i 1983. I 1987 blev han koncernchef i Egmont, som gennemgik en kraftig modernisering under hans ledelse. Han fratrådte i 2001. Han var endvidere i en årrække formand for tænketanken Mandag Morgen.

Frøshaug har fra 2001 arbejdet og fra 2007 været bosat i udlandet, hvor han har haft et antal formands- og bestyrelsesposter.

Som direktør 
 1973-1983 Norsk Hydro
 1983-1987 GN Store Nord
 1987-2001 Egmont

Som formand eller bestyrelsesmedlem 
 Wittenborg
 Rasmussen & Schiøtz
 Louis Poulsen
 Royal Scandinavia
 Sophus Berendsen A/S
 Ratin A/S
 Norsk Data ASA (Norge)
 Visma Group (Norge)
 Aker Solutions ASA (Norge)
 Finansbanken ASA (Norge)
 Ringier AG (Schweiz)
 Mediatel GmbH (Østrig)
 Herold GmbH (Østrig)
 Absolute Return Partners (UK)
 Rentokil Plc (UK)
 Trafalgar House (UK)
 Volpi Capital (UK)
 Veronis Suhler Stevenson (UK/US)

NGO formands- og bestyrelsesposter 
 CARE Danmark
 Care International Council
 Center for Hjerneskade Fonden
 Komiteen for Internationale Spejderformål
 Kredsen Mars og Merkur Danmark
 Den Kongelige Ballets Fond
 Den Danske Forskningsfond
 Scandinavian International Management Institute (SIMI)

Referencer 

Erhvervsfolk fra Danmark
Erhvervsfolk fra Norge
Personer i Kraks Blå Bog
Danskere i 1900-tallet
Danskere i 2000-tallet
UTC±00:00

UTC±00:00 svarer til følgende tider:
 UTC, basis for tidsangivelser på Jorden
 Vesteuropæisk tid

Som standardtid

Hele året 
 
 
 
 
 
 
 
 
 
 
 
 
 

  (nordøst, omkring Danmarkshavn)
  
 , Ascension og Tristan da Cunha (britiske besiddelser)
 Dele af Antarktis

Som vintertid
 :

  (bortset fra Azorerne)
 
 , herunder:

Som sommertid 
  (øst, omkring Ittoqqortoormiit)
  (Azorerne)

Tidszoner
Natura 2000-område nr. 108 Æbelø, havet syd for og Nærå Strand

Natura 2000-område nr. 108 Æbelø, havet syd for og Nærå Strand består af består af habitatområde H92 og fuglebeskyttelsesområde F76 der ligger på Nordfyn, og i grænseområdet mellem Lillebælt og Kattegat . Natura 2000-området ligger i Nordfyns- og Middelfart Kommune, i vandplanoplandene i vandplanoplandene 1.12 Lillebælt(Fyn 1.13 Odense Fjord. Hele området omfatter ca. 13.161 ha, hvoraf ca. 75% er hav, og 73 ha ejes af staten.

Beskrivelse 
Natura 2000-område er specielt udpeget for at beskytte det store, lavvandede hav med omgivende strandenge, de tilknyttede yngle- og trækfugle samt klitnaturtyperne.

Nordkysten af Fyn har været en fliget kyst med en vrimmel af fjorde og øer, hvoraf Æbelø, Dræet og Ejlinge er dannet som morænebakker under sidste istid. I slutningen af 1800-tallet blev flere af øerne forbundet med diger, i forsøg på at afvande og opdyrke jorden. Nogle af de
inddæmmede arealer henligger nu som strandenge, ferske enge og moser.

Det er et havområde med vidtstrakte lavvandede sandflader, stenrev, dybe sedimentationsbassiner
samt en række strandsøer og kystlaguner, hvoraf den lavvandede Nærå Strand er den største i området. En stor del af de lavvandede flader er blotlagte ved ebbe, og der dannes
der stadig nye øer ved havets aflejringer. På læsiden af øerne dannes krumodder og strandvolde. På lavt vand findes store forekomster af sten, mens stenforekomsterne på dybere vand er blevet reduceret betydeligt som følge af tidligere tiders stenfiskeri. Stenrevene har et rigt plante- og dyreliv. Området er levested for spættet sæl og marsvin.

Kystegnene har desuden udbredte strandenge, relativt store forekomster af grågrøn klit samt
veludviklede forekomster af skovnaturtyperne bøg på muld og ege-blandskov. Havørn yngler i disse
skovområder.
Strandenge, øer og holme er meget vigtige yngleområder for bl.a. klyde, terner og måger, og
mosehornugle har tidligere ynglet i området. De udstrakte vadeflader og lavvandede bugter og
laguner udgør et af de vigtigste raste- og fourageringsområder for sangsvane og lysbuget knortegås.

Naturfredninger 
Hele Æbelø med Æbeløholm, Brådet, Dræet og Drættegrund og omfattende vandarealer, i alt 3.247 ha, heraf 251 ha land, blev fredet i 2002. 

Ved halvøen Nørreby Hals eller blot Halsen, der er den nordvestlige afgrænsning af Nærå Strand blev i alt 29 hektar med sand- og stenstrand, strandenge, strandsøer og strandfælled fredet i 1979.
Ved vestkysten, i bunden af Nærå Strand, findes brede rørskove og strandfælleder, og på de stejle skråninger rundt om Kissebjerg trives et gammelt tjørnekrat. Her er 26 hektar fredet i 1979, dels af hensyn til områdets arkæologi og dels af hensyn til naturen og fuglelivet.

I området ligger Vildtreservat Nærå - Agernæs

Se også 
 Internationale naturbeskyttelsesområder i Danmark
 Naturtyper i Danmark

Eksterne kilder og henvisninger 

 Kort over området på miljoegis.mim.dk
 Naturplanen
 Basisanalysen 2016-21

Natura 2000-planer
Fredede arealer i Danmark
Lokaliteter i Nordfyns Kommune
Lokaliteter i Middelfart Kommune
Fuglebeskyttelsesområder i Danmark
Nørreby Hals

Halvøen Nørreby Hals eller blot Halsen, der er den nordvestlige afgrænsning af lagunen Nærå Strand  på Nordfyn.   Området er en stor naturseværdighed med et artsrigt fugle- og planteliv samt en spændende landskabsdannelse. Ved roden af Nørreby Hals ligger et 8 hektar stort, vandlidende område, som blev inddæmmet og afvandet af to lokale bønder i 1875. I dag har naturen atter magten, og området bag det gamle dige er nu levested for strandengens fugle og planter. Her blev i alt 29 hektar med sand- og stenstrand, strandenge, strandsøer og strandfælled fredet i 1979. Den offentligt tilgængelige del af Nørreby Hals er et udflugtsmål med gode naturoplevelser. Fuglelivet er året rundt en seværdighed og præges af mange ande- og vadefugle knyttet til Nærå Strand. Området er en del af Natura 2000 -område nr. 108 Æbelø, havet syd for og Nærå Strand og Vildtreservat Nærå - Agernæs .

Geologisk set beskytter Nørreby Hals Nærå Strand mod Kattegats brænding og ligger hen, som en aflang strandfælled dannet både ved landhævning og havets transport af grus og sand. Tæt ved halvøens østligste punkt findes et smukt system af strandvolde og strandsøer. Det omgivende hav udgøres af vidstrakte, lavvandede sandflader, som undertiden tørlægges ved ebbe. Sandfladen nord for Nørreby Hals gennemskæres af en strømrende, der trækker ind fra nordvest og strækker sig rundt om spidsen af Nørreby Hals og videre ind Nærå Strand.

Plantelivet 
Plantelivet  på Nørreby hals er særdeles artsrigt. I de lave strandenge ind mod Nærå Strand vokser salttålende planter som hindeknæ, sandkryb,  strandvejbred, harril, kilebæger og udbredte tæpper af strandmalurt. På de tørre dele af Nørreby Hals findes bevoksninger af finbladet vejsennep, rødknæ og hvidkløver. Stedvis står klynger af skarntyde og den noget mindre og sjældnere agerkørvel. Desuden forekommer engelskgræs, fin kløver, humlekløver,  knoldranunkel og lancetvejbred.

Dyrelivet 

Nørreby Hals er et godt sted at iagttage fuglelivet. Der ses altid mange ande- og vadefugle. Det er især almindelig ryle, hjejle, lille kobbersneppe, stor regnspove, strandskade og vibe som præger billedet. I det tidlige forår og det tidlige efterår er der gode muligheder for at iagttage betydelige flokke af klyder under deres træk til og fra ynglepladserne i Norden. I vinterhalvåret ses mest flokke af andefugle. Knopsvane, sangsvane, grågås, knortegås, gravand, gråand, edderfugl, pibeand, hvinand og toppet skallesluger forekommer i stort tal. Ifølge dofbasen er der registreret i alt 174 fuglearter i Nærå Strand. Et betydeligt antal, der illustrerer fredningens oplevelsesværdi.

Kulturhistorie 

Det inderste af Nørreby Hals er mod Nærå Strand beskyttet mod oversvømmelser af gamle højvandsdiger, som blev opført i 1875. Lodsejerne fik 20 års skattefrihed efter at have foretaget inddæmningen. Da tiden var gået, blev det inddæmmede lands kvalitet takseret til at være af yderst dårlig landbrugsmæssig kvalitet.

Kilder og henvisninger

 Flyvesandet og Nørrebyhals  på naturstyrelsen.dk

Lokaliteter i Nordfyns Kommune
Fredede arealer i Danmark
Elia Benedettini

Elia Benedettini (født 22. juni 1995) er en fodboldspiller fra San Marino som spiller for den Italienske Serie B klub Novara.

Eksterne henvisninger
 

Fodboldspillere fra San Marino
Daysleeper

"Daysleeper"  er en sang af det amerikanske alternative rockband R.E.M., og den blev udgivet som den første single fra deres elvte studiealbum Up den 12. oktober 1998. Den blev sunget fra en synspunktet af en person der har natarbejder, der svarer nogle kolleger, og sangen fokuserer på at ens tidsforståelse bliver disorienterede og skæve døgnrytme man får af den slags arbejde, og at det kan lede til fortvivlelse og tab af identitet. Forsangeren Michael Stipe udviklede sangens koncept, efter han bemærkede et skilt med teksten "daysleeper" på en lejlighedsdør i New York City.

Spor 
Alle sange er skrevet af Peter Buck, Mike Mills og Michael Stipe med mindre andet er indikeret.

CD
 "Daysleeper" (Single edit) – 3:31
 "Emphysema" – 4:21
 "Why Not Smile" (Oxford American version) – 2:59

7" & kassettebånd
 "Daysleeper" (Single edit) – 3:31
 "Emphysema" – 4:21

Japansk 3" CD
 "Daysleeper" (Single edit) – 3:31
 "Sad Professor" (Live i studiet, Toast, San Francisco, Californien) – 3:58

Hitlister

Referencer 

R.E.M. sange
Sange fra 1998
Mia Nyegaard

Mia Nyegaard (født 8. marts 1974) er en dansk politiker, medlem af Radikale Venstre (siden 2000) og Socialborgmester i Københavns Kommune siden 1. januar 2018. Hun var Beskæftigelses- og integrationsborgmester 31. oktober 2017 - 31. december 2017 og Socialborgmester fra 1. januar 2018 til 31. december 2021 samt Kultur– og fritidsborgmester fra 1. januar 2022.

Baggrund  
Mia Nygaard er opvokset i Fredericia og rundet af forenings-Danmark. 

Hun sidder i bestyrelsen for Game (en NGO, som arbejder for at skabe forandringer gennem gadeidræt for børn og unge) og har tidligere siddet i bestyrelsen for bl.a. Hellebro (et værested for unge hjemløse) og HopeNow (en NGO, som bekæmper menneskehandel), samt været frivillig i forskellige andre foreninger.

Uddannelse og job 
Nyegaard er uddannet cand.scient.pol. fra Københavns Universitet (2004) og har en mastergrad i Afrikastudier.

Hun var næstformand i bestyrelsen for Copenhagen Capacity 2018-2021

Hun har tidligere været adm. direktør for Friis-Holm Chokolade A/S og derudover arbejdet i både det offentlige og private i København, London, Malmø og Bruxelles, senest som selvstændig forretningsudvikler.

Politisk 
Mia Nyegaard har være medlem af det Radikale Venstre siden 2000 og har lige siden været aktiv i partiets forskellige bestyrelser og udvalg.

Hun opstillede førstegang til Borgerrepræsentationen i København ved valget i 2009.

Mia Nyegaard har været opstillet som folketingskandidat i valgene i 2011 og 2015, dog uden at blive valgt.

Mia Nyegaard trådte for alvor ind på den politiske scene da hun kort inden kommunalvalget i 2017 med kort varsel erstattede Anna Mee Allerslev som radikale borgmester kandidat i København Hun blev med 3.844 personlige stemmer den største radikale stemmesluger i København ved seneste valg i 2017

Kilder 

Borgmestre fra Det Radikale Venstre
Borgmestre i København
Medlemmer af Københavns Borgerrepræsentation fra Det Radikale Venstre
Medlemmer af Københavns Borgerrepræsentation i 2000-tallet
Jens Langhorn

Jens Langhorn er en dansk trommeslager, der spillede i Kim Larsen & Kjukken. Han blev en del af gruppen i 2015. Jens Langhorn har også spillet i Fielfraz.

Trommeslagere fra Danmark
Kim Larsen & Kjukken
Fielfraz
Klassens jul

Klassens jul er en tv-julekalender, der blev vist på DR Ultra fra den 24. november til 24. December 2017. Serien er baseret på Klassen, der i flere omgange er sendt på DR Ultra.

Medvirkende 

 Lærer Michael: Jesper Ole Feit Andersen
 Jonas: Marwan Hirlashari
 Albert: Marius Liliendal
 Max: Noah Honoré
 Signe: Lil Løvetand Rahbek
 Frida: Caroline Roseberg Mahrt
 Bertram: Elias Amati Aagsen
 Aminah: Melina Töpcü
 Tobias: Jonathan Stennicke
 Yasmin: ?
 Josefine: Nicoline Melbye Andreassen
 Frederik: Salomon Stampe Frederiksen
 Martine: Merle Filukka Høeg
 Mads: Frederic Tornvig Kissow
 Caroline: Virginia Vad
 Freja: Victoria Thandazile Shange-Andersen
 Mathilde: Alberte Søgaard
 Johanne: Hannah Maj Bruunsgaard Kemp
 Aida: Rojda Asmin Durukan
 Christoffer: Trond Bloch Henriksen
 Britt: Lia Elena Vandel
 Muna: Zehra Bicer
 Alma: ?
 Filippa: Cascha Clausen
 Clara: ?
 David: ?
 Veronica: ?
 Ester: ?
 Mikkel: Tobias Burøe
 August: ?
 Julius: ?
 Sif: Signe Dylmer
 Lukas: ?
 Enak: ?
 Mona: ?
 Emma: ?
 Mille: ?
 Agnes: ?
 Malte: ?
 Lærer Charlotte: Signe Mathilde Sørensen
 Lærer Vicky: Sofie Kaufmanas
 Frederiks far Erik: Søren Juncker Højgaard Mortensen
 Frederiks mor: Mette Sofie Thrane
 Skoleinspektøren: Kim Wilde
 Martines mormor, Hanne: Hjørdis Klingenberg

Afsnit 

 1 - Josefines store hemmlighed
 2 - Det mystiske brev
 3 - Frederiks hemmelige plan
 4 - D.O.N. truer klassen
 5 - Det bedste julehjerte vinder
 6 - Martine hader jul
 7 - Den onde pakke
 8 - Hvem Stjæler?
 9 - Prank med pebernødder 
 10 - Martines Hævn
 11 - Nissefælden
 12 - Er Mathilde skyldig?
 13 - Død over julefesten
 14 - Frederik bliver bortvist
 15 - Bertram som luciabrud
 16 - Sild eller sandhed
 17 - Det uhyggelige opkald 
 18 - D.O.N's fælde 
 19 - Julen brænder
 20 - Den onde nisse vs. klassen
 21 - Forsvundet i skoven
 22 - Et kikset krybbespil
 23 - Hemmeligt møde
 24 - Den store overraskelse 

Tv-julekalendere
DR-programmer
Costa Ricas kvindefodboldlandshold

Costa Ricas kvindefodboldlandshold styres af Costa Ricas fodboldforbund. Holdet er et af topholdene i Centralamerikanske region sammen med Guatemala.

Resultater

VM 

*Omfatter kampe vundet på straffespark.

CONCACAS 

*Omfatter kampe vundet på straffespark.

Truppen 
Truppen til Torneio Internacional feminino i Manaos (Brasilien).
Kampe og mål er opdateret pr. 9. december 2016
Cheftræner: Amelia Valverde

Kvindefodboldlandshold
Kvindefodboldlandshold
Chuburegionen

Chūbu (Japansk: 中部地方, Chūbu-chihō) er en region fra Japan.

Geografi 
Vest for Chubu ligger regionen Kansai og i øst ligger regionen Kantou. I Chubu er følgende præfekturer:
 
 
 
 
 
 
 
 
 

Chubu sommetider også inddelt i:
 Hokurikuregionen (北陸地方), det nordvestlige Chubu og ligger langs det Japanske Hav.
 Koshinetsuregionen (甲信越), det nordøstlige Chubu. Den største by er Nagano.
 Tokairegionen (東海), det sydlige Chubu og ligger langs Stillehavet.

Området omkring Nagoya er undertiden regionen Chukyo (中京地方 Chūkyō-chihō) kaldet. Dette er imidlertid ikke et officielt navn. Til denne region beregner man de 3 præfekturer:

Vigtigste byerne 
 Nagoya, hovedstaden i Aichi-præfekturet
 Niigata, hovedstaden i Niigata-præfekturet
 Hamamatsu
 Shizuoka, hovedstaden i Shizuoka-præfekturet
 Kanazawa, hovedstaden i Ishikawa-præfekturet
 Toyama, hovedstaden i Toyama-præfekturet
 Gifu, hovedstaden i Gifu-præfekturet
 Nagano, hovedstaden i Nagano-præfekturet
 Fukui, hovedstaden i Fukui-præfekturet
 Kofu, hovedstaden i Yamanashi-præfekturet

Galleri

Andre større byer 
 Toyota
 Okazaki
 Toyohashi
 Ichinomiya
 Kasugai
 Nagaoka
 Fuji
 Matsumoto
 Joetsu
 Numazu

Galleri

Se også 
 Japans regioner

Eksterne henvisninger 
 Nussbaum, Louis-Frédéric (2002 [1996]). Japan Encyclopedia. Trans. by Käthe Roth. Cambridge, Mass.: Harvard University Press. , 

Regioner i Japan
Fukui-præfekturet

er et præfektur i Japan.

Præfekturet ligger i regionen Chūbu på den nordvestlige del af Japans hovedø Honshū. Det har  indbyggere og et areal på . Hovedbyen i præfekturet er byen med samme navn Fukui.

Forhistorien 
Kitadani-formationen, på Sugiyama-floden inden for Katsuyamas bygrænse, har været hjemsted for dyr som megaraptora Fukuiraptor kitadaniensis, hadrosauroidea Fukuisaurus tetoriensis, coelurosauria Fukuivenator paradoxus og macronaria Fukuititan nipponensis såvel som navngivet Dromaeosauridae.

Historie 

Fukui-præfekturet stammer oprindelig fra de tidligere provinser Wakasa og Echizen. Disse to provinser fusionerede i 1871 for at danne præfekturet.

Under Edo-perioden havde regionens-daimyō efternavnet Matsudaira, og var en efterkommer af Tokugawa Ieyasu fra Tokugawa-shogunatet.

I løbet af 2.verdenskrig blev hovedstaden Fukui hårdt bombet, og dens Fukui slot, der var omgivet af en voldgrav, blev revet ned. Præfektur-regeringsbygninger blev bygget på stedet.

Geografi 
Fukui-præfekturet ligger ved kysten ud til det Japanske Hav. Det har en vestlig del (tidligere Wakasa), der er en smal slette mellem bjergene og havet, og en større østlig del (tidligere kaldet Echizen) med store sletter, og der ligger også hovedstaden, hvor det meste af Fukuis befolkning bor. Præfekturet ligger i Japans sneland.

Den 31. marts 2008 blev 15% af det samlede areal af præfekturet udpeget som nationalpark, nemlig Nationalpark Hakusan, kvasi-naturalpark Echizen-Kaga Kaigan, kvasi-naturalpark Wakasa Wan og Præfekturalsk nationalpark Okuetsu Kōgen.

Den administrative opdeling er som følger:
Uafhængige byer (市 shi)
Det er ni byer i præfekturet Fukui:
 Awara
 Echizen
 Fukui (hovedstaden)
 Katsuyama
 Obama
 Ono
 Sabae
 Sakai
 Tsuruga

Kommuner
Fukuis kommuner, klassificeret efter distrikt (郡 gun):

Økonomi 
Sabae er kendt for at producere 90% af japansk hjemmelavede briller.
Der er flere atomkraftværker placeret langs Wakasa bugt i Tsuruga, som leverer strøm til Keihanshin storby. Det har 14 kernereaktorer, der er det meste af alle præfekturerne.

Demografi 
Fukui er en af de mindre befolket præfekturer i Japan, i september 2015 var der anslået 785.508 mennesker, der bor i 281.394 husstande. Som det ses i det meste af Japan står Fukui over for problemet med både en aldrende og faldende befolkning, 28,6% af befolkningen var over 65 år i juli 2015 og befolkningen er faldet 2,6% fra de 806.000, der blev målt i den nationale folketælling i oktober 2010.

Kultur 
Fukui har længe været et center for papirproduktion i Japan (sammen med Kyoto). Dens Echizen Papermaking Cooperative er en verdensberømt samling papirmagere, der laver papir i den traditionelle Echizen-stil.
 Maruoka-jo, er Japans ældste bevarede slot. Slottet blev bygget i 1576.
 Eihei-ji, et tempel til at uddanne buddhistiske munke. Templet blev grundlagt i 1244 af Dogen Zenji.
 Ichijōdani, disse ruiner er et af de vigtigste kulturarvsteder i Japan.
 Myōtsū-ji, pagoden i tre etager og Hovedhallen er nationale skatte i Japan.
 Der er mange fossiler af dinosaurer fundet i Fukui, og de kan ses i Fukui Dinosaur Museum.

Galleri

Noter

Eksterne henvisninger 

 

Japans præfekturer
Family

Family har flere betydinger:

 Family (film)- en dansk spillefilm fra 2001
 Family (band)- et britisk rockband
Khumbutse

Khumbutse () er et bjerg i Khumbu-regionen i bjergkæden Mahalangur Himal. Khumbutse ligger på grænsen Nepal og Kina, i Solukhumbu-distriktet i Nepal og i Tingris amt Shigatse prefektur, i Tibet. Toppen ligger på 6 639 meter over havet.

Beskrivelse 
Khumbutse har fået sit navn af den ligger ved Khumbu-dalen, der hvor Khumbu-glacieren ligger. Den er en velbekendt by for Everest-bjergbestigere, da bjerget ligger på vestlige side af Mount Everest (8848 m) og Lingtren (6714 m), med Lho La-passet (6006 m) indmellem.

På afstand ligner Khumbutse påfaldende en miniature af den 8000 meter lange top af Lhotse. Ligesom det nærtliggende Lingtren ligger bjerget i skyggen af bjergsryggen mellem Mount Everest og Pumori, hvilket gør mange turister og klatrer ikke engang opmærksomme på det.

 
Bjerget er stejlt, men stort set dækket af sne og is. Laviner på Khumbutses pister rapporteres ofte. indefor bjergbestigning har bjerget ID KHUM.

Nærmeste Khumbutse befinder sig som første bjerg til vest Mount Everest. De nærmeste bjerge er dog Lingtren, Changtse, Pumori, Jiangbing Ri, Kala Patthar og Nuptse, med stigende afstande.

Bjerget er afvandingsområde til Ganges og dermed til Den Bengalske Bugt.

Klatrehistorie 
Khumbutse blev besteget første gangen 1979 i en solo klatring udført af den slovenske klatre, og udøveren af speed climbing, Franček Knez. Det var i forbindelse med et Everest-forsøg, hvor Knez følte, at ekspeditionen fik lov at vente alt for længe på at kunne klatre og bad derfor om lov til at forlade ekspeditionen for at forsøge at nå toppen selv.

Flere kilder siger i stedet den hollandske klatrer Bart Vos som første nåede til Khumbutses top, men dette vil ikke været sket, i overensstemmelse med Bart Vos egne data før en gang i november eller december 1993.

Det findes også kilder som hverken ser Knez solo klatring eller Vos påståede data om modsvarende bedrifter, lidt over 14 år senere som utilstrækkeligt dokumenteret. Så er bjerget stadig erklæret uden topklatring.

Officielt blev Khumbutse åbnet for udenlandske klatrer først i 2002, da den nepalesiske regering åbnede 103 nye bjerge, hvilket gjorde det legitimt at klatre på i alt 263 af Nepals bjerge.

Referencer

Noter 

Nepals geografi
Bjerge i Nepal
Bjerge i Himalaya
Bjerge i Tibet